Ann Mihkelson

Ann Mihkelson (Anu Ebbe Mihkelson) (sündinud 8. oktoobril 1945 Uppsalas Rootsis) on eesti päritolu Austraalia keemik.

Tema vanemad lahkusid septembris 1944 Pärnust Rootsi, kust omakorda siirduti detsembris 1948 Austraaliasse Queenslandi. Aastal 1958 koliti Sydneysse, kus ta aastal 1963 sai keskhariduse nii heade tulemustega, et anti stipendium ülikoolis keemia õppimiseks. Aastal 1968 lõpetas ta Uus-Lõuna-Walesi Ülikooli ja aastal 1974 kaitses Sydney Ülikoolis doktoriväitekirja. Aastatel 1974–1975 viibis uurimistööl Göteborgi Ülikooli arstiteaduskonnas.

Aastatel 1975–1990 töötas ta õppejõuna Uus-Lõuna-Walesi Ülikoolis ja Sydney Ülikoolis, aastatel 1990–1991 oli ta Queenslandi tehnikaülikooli õppejõud. Aastal 1992 kolis ta koos keemikust abikaasaga Tasmaaniasse, kus tast sai sealse ülikooli õppeala asekantsler ja keemiaprofessor.

Teoseid
"Three Suitcases and a Three Year Old" ISBN 0-86417-997-9

Kirjandus
"Eesti Rahva Elulood II" lk 350
Kes on kes? Kes on kus? Kaugete maade eestlased. Lühielulood. Vello Lään. Olion 2011

Välislingid
Ann Mihkelsoni koduleht (inglise keeles)
Austraalia keemiaprofessor tuli vanemate jälgedel käima

Austraalia keemikud
Austraalia teadlased
Austraalia kirjanikud
Eestlased Austraalias
Sündinud 1945